Lisa
Kaitseväe Akadeemia ülema 03.03.2025
kirja nr KV-3.1-3/25/4383 juurde 

Kaitseväe Akadeemia lahtised malevõistlused  
 
1.	Eesmärk:  
1.1.	arendada male sporti Kaitseväes (KV); 
1.2.	selgitada välja KV parimad maletajad; 
1.3.	komplekteerida KV koondvõistkonnad osalemiseks NATO male meistrivõistlustel ja Balti sõjaväespordi suvemängudel ning teistel siseriiklikel ja välisvõistlustel. 
 
2.	Aeg ja koht:  
2.1.	võistlus toimub 19.03.2025 Kaitseväe Akadeemia aulas (Riia 12, 51010 Tartu) algusega kell 10:00. 

3.	Registreerimine:  
3.1.	struktuuriüksuse spordiinstruktor registreerib osalejad hiljemalt 17. märtsiks saates võistlejate nimed meiliaadressile indrek.kaseorg@mil.ee. 
 
4.	Osavõtjad:  
4.1.	Kaitseväe peastaap, väeliikide, keskalluvusega struktuuriüksuste, Kaitseliidu peastaabi ja malevate, KMi valitsemisala asutuste, reservväelaste ning liitlasüksuste võistkonnad. Võistkonna suurus ei ole piiratud. 
 
5.	Võistlustingimused ja reeglid: 
5.1.	ajakontroll on 10 minutit + 3 sekundit igale käigule kummalegi võistlejale (vooru pikkus 30 minutit); 
5.2.	võistluste süsteem: mängitakse 7-vooru Šveitsi süsteemis. Korraldatakse üks üldine turniir, mehed-naised koos; 
5.3.	sama võistkonna liikmed omavahel ei mängi. 
 
6.	Tulemuste arvestus:  
6.1.	maleturniiril selgitatakse eraldi individuaalne ja võistkondlik paremusjärjestus; 
6.2.	turniiril tuleb võitjaks mängija, kes on kogunud kõige rohkem punkte; 
6.3.	võrdsete punktide korral kahel või enamal maletajal selgitatakse paremus vastavalt Buhholtzi vähenevaid parameetreid kasutades; 
6.4.	üksuste vahelisse arvestusse läheb kahe parema võistleja punktisumma, selle võrdsuse korral saab määravaks parim individuaalarvestuses saavutatud koht. 
 
7.	Autasustamine:  
7.1.	autasustatakse turniiril kolme parimat võistlejat individuaalarvestuses ja kolme parimat võistkonda võistkondlikus arvestuses. 
 
8.	Muud küsimused:  
8.1.	käesolevas juhendis määratlemata küsimused lahendab peakorraldaja hr Andres Karba.  
 
Koostas: 
 
Indrek Kaseorg, 717 6205 
Kaitseväe Akadeemia õppurkorpuse spordiinstruktor